Biketrial Associació Catalana - Viquipèdia, l'enciclopèdia lliure
Biketrial Associació Catalana
c/ Gràcia, 147, Sabadell[1]
Josep Abant
BIU i EBU
www.biketrial.cat (pendent)
La Biketrial Associació Catalana (BAC), coneguda també com a Associació Catalana de Biketrial,[2] és l'òrgan rector de l'esport del Biketrial a Catalunya. Fundada l'onze de maig de 2009,[3] té la seu a Sabadell i està presidida des de gener del 2012 pel sabadellenc Josep Abant[4] (pare de les bessones Gemma i Mireia Abant, múltiples campiones del món d'aquest esport). Abant succeeix en el càrrec a qui en fou president des del començament, Rai Arjona.
Pocs mesos després de la seva fundació i gràcies a la feina liderada per Rai Arjona en estreta col·laboració amb la Plataforma Pro Seleccions Esportives Catalanes,[3] la BAC fou reconeguda per la BIU el 28 d'agost en un congrés celebrat a Pintang (Guizhou), Xina,[5][6] esdevenint membre de ple dret d'aquest organisme. Pocs dies després, el 9 de setembre de 2009, fou reconeguda també per la EBU.[3]
D'ençà del 2010, la BAC ha presentat una Selecció catalana de biketrial al Campionat del Món i des del 2012 al Campionat d'Europa, aconseguint-hi la victòria per països en totes les ocasions.
1. Raimon Arjona Olot, Garrotxa 2009-2011
2. Josep Abant Sabadell, Vallès Occidental 2012-
La primera Junta Directiva de la BAC, al moment de la seva fundació el 2009, fou aquesta:[3]
President Raimon Arjona
Vicepresident Josep Abant
Secretari Màrius Mollà
Tresorer Àngel Batlle
La BAC té com a objectiu la promoció i desenvolupament del Biketrial a Catalunya,[7] i amb aquesta finalitat organitza les següents competicions anuals:
Campionat dels Països Catalans de biketrial
A banda, s'encarrega també de l'organització de les proves puntuables per al campionat estatal que tenen lloc en territori català. Darrerament ha estat capdavantera internacional en el llançament i promoció d'una nova modalitat infantil d'aquest esport, el Push-Biketrial.
↑ «BikeTrial». seleccions.cat. Plataforma Pro Seleccions Catalanes. [Consulta: 21 agost 2012].
↑ «Associació Catalana de Biketrial» (en castellà). angelbatlle.blogspot.fr, 28-09-2009. [Consulta: 21 agost 2012].
↑ 3,0 3,1 3,2 3,3 Pi, Pere. «211. La BikeTrial Associació Catalana (BAC)». A: No tinc 200 anys. Les vivències de Pere Pi. Barcelona: Autoeditat (Service Point), juliol 2012, p. 279-280. ISBN 9788461590353.
↑ «Josep Abant nuevo presidente de la BAC y Rafael de la Torre presidente de la BUE» (en castellà). biketrial-spain.com, 12-01-2012. [Consulta: 21 agost 2012].
↑ «Biketrial: el 19è esport català reconegut!». seleccions.cat. Plataforma Pro Seleccions Catalanes, 30-09-2009. [Consulta: 21 agost 2012].
↑ «El bicitrial, reconegut». elpuntavui.cat. El Punt Avui, 01-10-2009. [Consulta: 21 agost 2012].
↑ Arjona, Raimon. «B.A.C.» (PDF) (en anglès). eurobiketrial.com, 14-10-2009. [Consulta: 24 agost 2012].
Proposta organitzativa per al 2012 del president Josep Abant PDF
Obtingut de «https://ca.wikipedia.org/w/index.php?title=Biketrial_Associació_Catalana&oldid=21438723»
La pàgina va ser modificada per darrera vegada el 6 jul 2019 a les 21:56.